(nu produce efecte juridice)



**ROMÂNIA**

**JUDEŢUL MUREŞ**

**MUNICIPIUL TÂRGU MUREŞ**

|  |
| --- |
| 540026 • Târgu Mures, Piaţa Victoriei nr. 3  Direcţia Şcoli  **Serviciul coordonare, administrare, urmărire și aprobare a bugetelor de cheltuieli administrative**  Telefon: 0265-268330, interior 335 • Fax: 0265-266227 • E-mail: [scoli@tirgumures.ro](mailto:scoli@tirgumures.ro) |

Nr.26/\_\_\_\_\_\_\_\_\_\_\_din 15.01.2024 INIȚIATOR

PRIMAR

SOÓS ZOLTÁN

REFERAT DE APROBARE

al proiectului de hotărâre privind desemnarea reprezentantului Consiliului Local al Municipiului Târgu Mureș în Comisia pentru evaluarea și asigurarea calității educației la Palatul Copiilor din Târgu Mureș, în anul școlar 2023-2024

Prin adresa nr.8 din 08.01.2024 și înregistrată la Municipiul Târgu Mureș sub nr.979 din 08.01.2024, conducerea Palatului Copiilor din Târgu Mureș, solicită desemnarea unui reprezentant al Consiliului Local al Municipiului Târgu Mureș care să facă parte din Comisia pentru evaluarea și asigurarea calității educației, în anul școlar 2023-2024.

Capitolul II din Legea nr.198/2023 - Legea învățământului preuniversitar tratează Metodologia privind asigurarea calității educației, iar la Capitolul III se referă la Asigurarea internă a calității.

Conform art.233 alin.(1) din Legea nr.198/2023 - Legea învățământului preuniversitar, “Asigurarea şi evaluarea calităţii educaţiei se realizează în baza unor standarde de calitate şi metodologii de evaluare instituţională privind autorizarea, acreditarea şi evaluarea periodică a unităţilor de învăţământ din sistemul naţional de învăţământ preuniversitar, adoptate prin hotărâre a Guvernului” respectiv, la alin.(2) din actul normativ de mai sus “Prin excepţie de la prevederile alin.(1), metodologia de evaluare instituţională în vederea autorizării, acreditării şi evaluării periodice a furnizorilor de educaţie timpurie antepreşcolară, a alternativelor educaţionale şi a unităţilor de învăţământ special se adoptă prin ordin al ministrului educaţiei”.

Potrivit art.234, alin.(5) din Legea nr.198/2023, componenţa Comisiei pentru evaluarea şi asigurarea calităţii educației în unităţile din învăţământul preuniversitar este următoarea:

a) 1 - 3 reprezentanţi ai corpului profesoral, aleşi prin vot secret de consiliul profesoral;

b) un reprezentant al sindicatului reprezentativ, desemnat de acesta;

c) un reprezentant al părinţilor, în cazul învăţământului preşcolar, primar, gimnazial sau liceal;

d) un reprezentant al elevilor, în cazul învăţământului liceal şi postliceal;

**e) un reprezentant al consiliului local;**

f) un reprezentant al minorităţilor naţionale, după caz, provenind din corpul profesoral, reprezentanţii părinţilor sau ai elevilor.

Atribuțiile Comisiei pentru evaluarea şi asigurarea calităţii educației sunt stipulate la art.234 alin.(7) din Legea nr.198/2023- Legea învățământului preuniversitar:

a) coordonează aplicarea procedurilor şi activităţilor de evaluare şi asigurare a calităţii, aprobate de conducerea organizației furnizoare de educație, conform domeniiilor prevăzute la art.233 alin.(7);

b) elaborează anual un raport de evaluare internă privind calitatea educaţiei în organizația respectivă. Raportul este adus la cunoştinţă tuturor beneficiarilor prin afişare sau publicare;

c) elaborează o strategie care cuprinde cel puțin următoarele direcții: rezultatele învățării, reducerea analfabetismului functional, reducerea absenteismului, abandonul școlar și părăsirii timpurii a școlii, precum și promovarea excelenței;

d) formulează propuneri de îmbunătăţire a calităţii educaţiei.

În anul școlar 2021-2022 prin HCL nr.65 din 24.02.2022 a fost aprobată desemnarea reprezentantului Consiliului local al municipiului Târgu Mureș, dl.consilier local Venczi Vidor Janos, în Comisia pentru evaluarea și asigurarea calității.

Având în vedere cele expuse, supunem spre analiză și adoptare proiectul de hotărâre inițiat în acest scop.

Anexăm:

* Adresa Palatului Copiilor din Târgu Mureș;
* HCL nr.65 din 24.02.2024;
* Extras din Legea învățământului preuniversitar.

Director executiv adj. Șef serviciu

Ing.Horațiu Lobonț Damaschin Zosim Ioan

Întocmit

Insp.sup.Elena Morariu

* Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art.129, art.139 din O.U.G. nr.57/2019 privind Codul Administrativ, cu modificările și completările ulterioare

(nu produce efecte juridice)

Proiect

R O M Â N I A

JUDEŢUL MUREŞ

CONSILIUL LOCAL AL MUNICIPIULUI TÂRGU MUREŞ

INIȚIATOR

PRIMAR

SOÓS ZOLTÁN

H O T Ă R Â R E A nr.\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_\_ 2024

desemnarea reprezentantului Consiliului Local al Municipiului Târgu Mureș în Comisia pentru evaluarea și asigurarea calității educației la Palatul Copiilor din Târgu Mureș,

în anul școlar 2023-2024

***Consiliul local al municipiului Târgu Mureş, întrunit în şedinţă ordinară de lucru,***

Având în vedere:

a) Referatul de aprobare nr.26/\_\_\_\_\_\_\_ din 15.01.2024, iniţiat de Primar prin Direcţia Şcoli - Serviciul coordonare administrare, urmărire şi aprobare a bugetelor de cheltuieli administrative, desemnarea reprezentantului Consiliului Local al Municipiului Târgu Mureș în Comisia pentru evaluarea și asigurarea calității educației la Palatul Copiilor din Târgu Mureș, în anul școlar 2023-2024;

b) Raportul Direcției juridice, contencios administrative și administrație publică locală;

c) Raportul Comisiilor de specialitate din cadrul Consiliului local al Municipiului Târgu Mureş;

În conformitate cu prevederile:

* art.233, art.234 alin.(5) și alin.(7), din Legea nr.198/2023- Legea învățământului preuniversitar.

Ținând seama de prevederile art.80 și art.81 din Legea nr.24 din 27.03.2000 privind normele de tehnică legislative pentru elaborarea actelor normative, republicată, cu modificările și completările ulterioare, precum și art.7, alin.(1), alin.(2) din Legea nr.52/2003 privind transparența decizională în administrația publică, republicată;

În temeiul prevederilor art.129 alin.(1), alin.(2), lit. “d”, alin.(7), lit.”a”, alin.(14), art.136 alin.(1), art.139 alin. (1), precum şi art. 196 alin. (1) lit.”a “ din O.U.G nr.57/2019 privind Codul administrativ

**H o t ă r ă ş t e** :

**Art.1.** Se aprobă desemnarea reprezentantului Consiliului Local al Municipiului Târgu Mureș în Comisia pentru evaluarea și asigurarea calității educației la Palatul Copiilor din Târgu Mureș, în anul școlar 2023-2024 a dnei/dlui consilier local\_\_\_\_\_\_\_\_\_ \_\_\_\_\_

**Art.2.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş, prin Direcţia Şcoli-Serviciul coordonare administrare, urmărire şi aprobare a bugetelor de cheltuieli administrative.

**Art.3.** În conformitate cu prevederile art.252, alin.(1), lit.”c” și ale art.255 din O.U.G. nr.57/2019 privind Codul administrativ, precum și ale art.3 alin.(1) din Legea nr.554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 4.** Prezenta hotărâre se comunică :

* Direcţiei Şcoli-Serviciului coordonare administrare, urmărire şi aprobare a bugetelor de cheltuieli administrative;
* Palatului Copiilor din Târgu Mureș;
* Dnei/dlui consilier local\_\_\_\_\_\_\_\_.

VIZĂ DE LEGALITATE

Secretarul General al Municipiului Târgu Mureș

Bordi Kinga